Σφαγή του Παλαουάν

Η σφαγή του Παλαουάν συνέβη στις 14 Δεκεμβρίου 1944, κατά τη διάρκεια του Β 'Παγκοσμίου Πολέμου, κοντά στην πόλη Πουέρτο Πρινσέσα της επαρχίας Παλαουάν των Φιλιππίνων. Στρατιώτες των Συμμάχων που ήταν αιχμάλωτοι πολέμου και κρατούνταν κοντά στην πόλη, δολοφονήθηκαν από στρατιώτες του Αυτοκρατορικού Ιαπωνικού Στρατού. 

 Ιστορικό 
Στις 12 Αυγούστου 1942, 300 αμερικανικοί αιχμάλωτοι, επιζώντες της Μάχης του Μπαταάν και της μάχης του Κορεντιδόρ, κατέφθασαν στο Παλαουάν μεταφερόμενοι με δύο μεταγωγικά πλοία και φυλακίστηκαν στο παλιό στρατόπεδο της Φιλιππινέζικης Χωροφυλακής, το οποίο ήταν γνωστό ως Στρατόπεδο Κράτησης 10A του Παλαουάν, ή Στρατόπεδο του Παλαουάν. Πέρασαν τα επόμενα δύο χρόνια αποψιλώνοντας μια περιοχή διαστάσεων 2.195 επί 206 μέτρων και στη συνέχεια κατασκευάζοντας έναν τσιμεντένιο διάδρομο προσγείωσης-απογείωσης αεροσκαφών πάχους 20 εκατοστών και διαστάσεων επί του εδάφους 1.400 επί 70 μέτρα, χρησιμοποιώντας μόνο εργαλεία χειρός, καροτσάκια και δύο μικρούς αναμικτήρες τσιμέντου. Οι φυλακισμένοι αναγκάστηκαν επίσης να κατασκευάσουν προστατευτικά αναχώματα για 150 ιαπωνικά αεροπλάνα. Κατά τη διάρκεια της κατασκευής, οι ασθενείς και οι ανίκανοι προς εργασία αιχμάλωτοι αντικαταστάθηκαν με πιο υγιείς αιχμαλώτους από τη Μανίλα. Στις 22 Σεπτεμβρίου 1944, οι μισοί από τους φυλακισμένους επιστράφηκαν στη Μανίλα. Τον Οκτώβριο του 1944 το αεροδρόμιο και το κοντινό λιμάνι δέχτηκαν επίθεση των συμμαχικών δυνάμεων. Οι φυλακισμένοι υποχρεώθηκαν να σκάψουν μέσα στην φυλακή καταφύγια για τους βομβαρδισμούς, αποτελούμενα από ορύγματα βάθους 1,5 μέτρου και πλάτους 1,2 μέτρου. Το Καταφύγιο Α είχε χωρητικότητα 50 ανδρών, το Καταφύγιο Β 35 και το Καταφύγιο C έως 30, ενώ συμπληρωνόταν από μικρότερα καταφύγια 2-3 ατόμων. Το καταφύγιο είχε μια κρυφή έξοδο που οδηγούσε πέρα από το συρματόπλεγμα του στρατοπέδου, σε μια πλαγιά 18 μέτρων που έβλεπε στον κόλπο. Ο Λοχαγός πεζικού Φρεντ Μπρούνι ήταν ο ανώτερος αξιωματικός των φυλακισμένων. Ο δρ Carl Mango και ο δρ. Henry Knight, ο οποίος ήταν οδοντίατρος, ήταν επίσης μεταξύ των κρατουμένων. Οι ξυλοδαρμοί από τους δεσμοφύλακες ήταν συχνοί και οι μερίδες του συσσιτίου τελικά περιορίστηκαν σε μια καραβάνα ρύζι την ημέρα. Σημειώθηκαν 4 απόπειρες απόδρασης από τη φυλακή. Η πρώτη, στις 11 Αυγούστου 1942, πραγματοποιήθηκε από 6 κρατούμενους, εκ των οποίων 5 μπόρεσαν να ενταχθούν στις δυνάμεις των Φιλιππινέζων ανταρτών στο Brooke's Point, στο νότιο Παλαουάν. Η δεύτερη απόπειρα, στις 29 Αυγούστου 1942, από 2 κρατούμενους ήταν επίσης επιτυχής με τη βοήθεια φιλικών Φιλιππινέζων οδηγών. Η τρίτη, τον Φεβρουάριο του 1943, και η τέταρτη, στις 28 Ιουνίου 1943, δεν ήταν επιτυχείς.  

Τον Αύγουστο του 1944, 1.800 άνδρες του 131ου Τάγματος που ανήκε στη 2η Αερομεταφερόμενη Μεραρχία του Ιαπωνικού Στρατού, αποσπάστηκαν στην άμυνα του αεροδρομίου, υπό την διοίκηση του Λοχαγού Kojima. Αυτός, τον Δεκέμβριο του 1944, ζήτησε οδηγίες σχετικά με το "ποια δράση έπρεπε να αναλάβει ως προς τους αιχμαλώτους κατά το χρόνο εχθρικής απόβασης". Ο Αντιστράτηγος Seiichi Terada, διοικητής της 2ης Αερομεταφερόμενης Μεραρχίας, μετά από συνάντηση με το Στρατηγό Tominaga, Διοικητή της 4ης Στρατιάς, απέστειλε την ακόλουθη απάντηση:  : 101,109  "Κατά το χρόνο της απόβασης του εχθρού, αν οι αιχμάλωτοι εμφορούνται από εχθρικό συναίσθημα, ξεφορτωθείτε τους την κατάλληλη στιγμή". 

 Σφαγή 
Για να αποφευχθεί η διάσωση των αιχμαλώτων πολέμου από τους προελαύνοντες Συμμάχους, στις 14 Δεκεμβρίου 1944, μονάδες της Ιαπωνικής Στρατιάς του 14ου Τομέα (υπό τη διοίκηση του στρατηγού Tomoyuki Yamashita) μετέφεραν τους στρατιώτες πίσω στο στρατόπεδό τους. Ήχησε συναγερμός αεροπορικής επιδρομής, έτσι ώστε οι αιχμάλωτοι να μπουν στα ορύγματα των καταφυγίων. Πράγματι, οι 150 αιχμάλωτοι του Puerto Princesa μπήκαν στα ορύγματα και τότε οι Ιάπωνες στρατιώτες τους πυρπόλησαν, χρησιμοποιώντας βαρέλια βενζίνης.  pp. 7-17 Mariano Villarin, We remember Bataan and Corregidor: the story of the American & Filipino defenders of Bataan and Corregidor and their captivity. (Gateway Press, 1990), 181. 

Όσοι αιχμάλωτοι προσπάθησαν να ξεφύγουν από τις φλόγες, δολοφονήθηκαν με πυρά πολυβόλων. Άλλοι προσπάθησαν να ξεφύγουν σκαρφαλώνοντας πάνω σε μια πλαγιά που διέτρεχε το μήκος της μιας πλευράς των ορυγμάτων, αλλά και αυτοί στη συνέχεια καταδιώχθηκαν και δολοφονήθηκαν. Μόνο 11 άνδρες γλύτωσαν από τη σφαγή, οι υπόλοιποι 139 έχασαν τη ζωή τους.  

Εκείνοι που κατάφεραν να ξεφύγουν στο νότιο Παλαουάν, και μετέπειτα να διασωθούν, βοηθήθηκαν από τους Φιλιππινέζους ανιχνευτές και αντάρτες υπό τη διοίκηση του Nazario Mayor.  : 114-133  

 Επακόλουθα 
Από τα θύματα, οι 123 είναι θαμμένοι σε έναν ομαδικό τάφο στο Εθνικό Νεκροταφείο Jefferson Barracks, στο St. Louis του Missouri.   : 152-153 

Το περιστατικό πυροδότησε μια σειρά από στρατιωτικές επιχειρήσεις των ΗΠΑ για τη διάσωση αιχμαλώτων πολέμου, όπως η επιχείρηση στο Cabanatuan στις 30 Ιανουαρίου 1945, η επιχείρηση στο στρατόπεδο κράτησης Santo Tomas στις 3 Φεβρουαρίου 1945, η επιχείρηση στη Φυλακή Bilibid στις 4 Φεβρουαρίου, 1945, και, τέλος, η επιχείρηση στο Los Baños στις 23 Φεβρουαρίου 1945, ίσως η πιο επιτυχημένη επιχείρηση διάσωσης της σύγχρονης στρατιωτικής Ιστορίας. Ήταν η μαρτυρία του επιζήσαντα στρατιώτη Eugene Nielsen που έπεισε τον αμερικανικό Στρατό να ξεκινήσει επιχειρήσεις διάσωσης των αιχμαλώτων στις Φιλιππίνες το 1945. Το 2006, ο Nielsen έδωσε συνέντευξη σχετικά με τα γεονότα στον Geoffrey Panos, του Πανεπιστημίου της Γιούτα .  

Οστά από τα θύματα ανακαλύφθηκαν στις αρχές του 1945. Canberra Times March 5, 1945 p. 1  : 159 

Μετά τον πόλεμο, οι επιζώντες Glenn McDole και Doug Bogue βοήθησαν το αμερικανικό Κλάδο Εγκλημάτων Πολέμου να εντοπίσει πρώην φύλακες και αξιωματικούς που κρατούνταν στη φυλακή Sugamo και ανακρίθηκαν στο κτίριο Dai-Ichi του Τόκιο. Από τους 33 κατηγορούμενους για εγκλήματα πολέμου, 16 δικάστηκαν και 6 αθωώθηκαν. Ανάμεσα σε όσους κρίθηκαν ένοχοι στις 8 Νοεμβρίου 1948, περιλαμβάνονταν ο Αντιστράτηγος Seiichi Terada, που καταδικάστηκε σε ισόβια, ο Επιλοχίας Taichi Deguchi, που καταδικάστηκε σε θάνατο δι' απαγχονισμού, αλλά αργότερα η ποινή του μετετράπη σε κάθειρξη 30 ετών από τον Στρατηγό των ΗΠΑ Douglas MacArthur, ο δεκανέας Tomisaburo Sawa, που καταδικάστηκε σε 5 χρόνια φυλακή, ο αρχιμάγειρας Manichi Nishitani, που καταδικάστηκε επίσης σε 5 χρόνια φυλακή, ο Αντιστράτηγος Kizo Mikama, που καταδικάστηκε σε 12 χρόνια, ο Αντισυνταγματάρχης Mamoru Fushimi, που καταδικάστηκε σε 10 χρόνια, ενώ οι υπόλοιποι τέσσερις καταδικάστηκαν σε 2-5 χρόνια. Ωστόσο, το 1958, όλοι απελευθερώθηκαν όταν εφαρμόστηκε η γενική αμνηστία για όλους τους Ιάπωνες κρατουμένους για εγκλήματα πολέμου.  : 140, 143-145 Canberra Times. August 3, 1948 p. 4.  

Το ημερολόγιο ενός Ιαπωνα Αρχιλοχία είχε την ακόλουθη εγγραφή για την 15η Δεκέμβρη, 1944:  : 159-160  "Λόγω της ξαφνικής αλλαγής της κατάστασης, εκτελέστηκαν οι 150 αιχμάλωτοι πολέμου. Εκείνοι που διέφυγαν ανακαλύφθηκαν σήμερα το πρωί στο αντιεροπορικό όρυγμα της Puerto Princessa και εκτελέστηκαν με πυρά όπλων. Είχαν έναν πραγματικά αξιοθρήνητο θάνατο. "     

Κατηγορία:Σφαγές κατά τον Β΄ Παγκόσμιο Πόλεμο